SEBUAH SIRI ASLI NETFLIX
Caribbean menempatkan sekumpulan lanun British terkenal
yang dinamakan Flying Gang.
Mereka merompak kapal dagang
yang belayar dari benua Amerika
ke Eropah dan Afrika.
Ambil semuanya.
Terima kasih!
Mereka merompak
hasil keuntungan pedagang London.
Kita semua telah rugi kerana lanun bedebah!
Mereka pengkhianat!
Raja George I England
tidak dapat bersabar lagi,
jadi dia menggunakan taktik mengejutkan…
Apa katanya?
…untuk hapuskan lanun.
Tawaran daripada raja.
Pengampunan!
Kemaafan bagi mereka yang meninggalkan kegiatan lanun.
Kau janji?
Masa depan aku bergantung padanya.
Penamatnya telah tiba untuk kau.
Mereka yang menolak…
akan diburu dan digantung.
Tawaran ini memecahbelahkan lanun.
Ini saja nilai pengampunan kau!
Hanya dua lanun masih bertahan.
Blackbeard…
Blackbeard!
…dan Charles Vane.
Jika ada yang timbulkan masalah, bunuh saja.
Namun, muncul pula orang suruhan raja,
Woodes Rogers,
penghapus lanun.
Siapa yang akan menang
pertempuran terakhir?
REPUBLIK LANUN NASSAU, 1718
Woodes Rogers telah belayar separuh dunia
untuk menghapuskan republik lanun Nassau
demi agama dan negara.
Sungguh menjijikkan!
Dengarlah betapa bingitnya mereka.
Woodes Rogers ialah orang suruhan raja
yang mewakili kerajaan
serta undang-undang
untuk membersihkan tempat itu.
Tapi Rogers berdepan masalah…
iaitu lanun paling kejam ketika itu,
Charles Vane.
Pandang aku waktu aku bercakap!
Charles Vane bukan seorang yang baik
dalam masyarakat.
Pegang dia!
Tak hormat pihak berkuasa.
Dia kenakan peraturan sendiri pada orang lain.
Sekarang…
masa untuk kau cakap.
Sebagai salah seorang lanun yang masih bertahan…
Vane kini ialah gabenor lantikan sendiri di republik lanun tersebut.
Siapa di sana?
Daripada Gabenor Vane.
Dia ingin tahu…
jawapan tuan.
Dalam suratnya, Vane beritahu Rogers dia akan terima pengampunan itu
dengan satu syarat,
iaitu dibenarkan menyimpan hasil rompakannya.
Hebat betul.
Lelaki yang tak tahu menulis nama sendiri
fikir dia berhak berunding dengan aku.
Ini jawapannya.
Jika dia masih tak faham,
suruh dia bekerjasama dengan raja…
atau dia akan digantung.
Woodes Rogers ada parut besar di mukanya.
Kali terakhir dia bersemuka dengan lanun,
tembakan mengenai mulutnya.
Kini, dia sekali lagi
akan berdepan dengan musuh yang sama.
Saki-baki komuniti lanun Nassau
menunggu respons Rogers.
Berapa lama suami kau pergi?
Tahulah dia nak pujuk Woodes Rogers…
untuk halang serangannya ke atas kamu semua…
dengan kau sebagai sasaran utamanya.
Celaka betul dia!
Bagi Charles Vane,
Woodes Rogers ialah musuh utamanya.
Dialah lambang segala perkara yang dibenci oleh Vane.
Dia simbol kuasa yang amat ditentang oleh Vane.
Jadi, dia merupakan
musuh ketat Vane.
Kita akan balas balik.
Ayuh semua!
Utusan Vane
ialah James Bonny.
Isterinya, Anne,
iaitu lanun wanita terkenal di Nassau,
ingin mencari lelaki yang lebih baik.
Kau kena bawa aku pergi…
pergi daripada James.
Aku akan buat. Aku akan cakap dengannya.
Kita aturkannya.
Semasa Jack Rackham bercinta dengan Anne Bonny,
Anne masih isteri orang.
Pada waktu itu,
penceraian hanya tersedia untuk orang kaya
manakala untuk orang lain, akan diadakan jualan dan lelongan isteri.
Itu cara biasa untuk tamatkan perkahwinan.
Isteri boleh ditukar ganti.
Simpan dulu.
Aku bawa lagi.
Aku akan ikut Vane si gila itu,
tapi aku akan kembali dengan kapal sendiri dan bayar kepada Bonny.
Rackham!
Dia gila.
Tapi dia akan jadi kaya.
Jack. Aku ada kejutan untuk Rogers. Mari.
Ayuh.
Cepatlah!
Buat sekatan di sana.
Armada Rogers, dengan kekuatan 200 orang,
mengepung Pelabuhan Nassau.
Dia bakar tawaran aku?
Kita ajar dia cara bakar yang betul.
Vane guna salah sebuah kapalnya
dan isikannya dengan bahan mudah terbakar,
antaranya gegala dan tar, serta pelbagai bahan kimia lain.
Ini ditambah lagi dengan meriam di atas kapal,
yang diisi dua peluru.
Apabila terbakar, ia akan menembak secara rambang
dan menyebabkan kemusnahan.
Kita dah sedia, Kapten.
Vane melakukan serangan besar-besaran
ke atas Tentera Laut Diraja.
Tuan!
Potong tali sauh!
Kalau tak, habis kita nanti!
"Kapal berapi" merupakan antara benda paling ditakuti
oleh kelasi di laut, kerana semua kapal
diperbuat daripada kayu, hem, tali, tar dan kanvas yang mudah terbakar.
Kau rasakan, Rogers.
Macam itu baru bakar!
Gerak!
Cepat!
Matilah kau nanti, Vane.
Matilah kau.
Kapal-kapal Woodes Rogers
memotong tali sauh mereka.
Mereka berpecah dan bertempiaran lari daripada kapal berapi itu.
Pergi ke tempat cetek.
Jika bedebah itu ikut, dia akan terkandas.
Ketika Rogers dan armadanya bertempiaran,
Vane meloloskan diri menaiki sekocinya.
Apabila aku kembali…
kau akan mati bersama-sama orang Inggeris lain.
Lebih 1000 km di utara Nassau
di Pantai Timur Amerika…
Blackbeard memutuskan untuk menerima pengampunan raja.
tetapi tetap merompak.
Turunkan semuanya!
Ayuh!
Dia membawa hasil rompakan
ke Pelabuhan Bath di Carolina Utara.
Simpan sebuntil gula,
pemanis untuk rakan baru kita.
Dia telah membuat perjanjian
dengan gabenor, Charles Eden.
Hasil yang memuaskan, betul tak?
Ini pemberian sebagai tanda percaya.
Hadiah atas pengampunan yang kau berikan
dan kerjasama baru kita.
Pelan persaraan Blackbeard
bergantung pada rancangannya untuk beroperasi
di bawah perlindungan gabenor.
Orang aku jaga pantai kau agar kau tak diganggu orang Sepanyol.
Pasti banyak penemuan hebat yang akan buat kita kaya.
Gabenor Eden dan rakan-rakannya ambil
sebahagian daripada keuntungan Blackbeard
malah menawarkan diri untuk menjual
barangan yang dicuri itu.
Hati-hati ya, Kapten.
Jiran-jiran aku dah mula risau.
Kita tak nak sampai mereka
minta pertolongan.
Rupa-rupanya Blackbeard sudah salah anggap.
Dia tak sedar akan sifat khianat
musuh-musuhnya di dunia sebenar
yang terdiri daripada gabenor dan aristokrat.
Teruskan kerja!
Jangan berhenti!
Tapi Blackbeard telah melampaui batas
dan ada pengintip
memerhatikan gerak-gerinya.
Jauh dari pantai, ada ketua pengintip
yang telah menyusup masuk ke dalam kumpulan Blackbeard.
Gabenor Virginia, Alexander Spotswood,
ialah seorang bangsawan.
Virginia memiliki perdagangan yang hebat,
terutamanya tembakau.
Tugas Spotswood antaranya adalah melindungi perdagangan itu.
Maaf kerana mengganggu.
Kita ada maklumat mengenai lokasi Blackbeard.
Blackbeard merupakan ancaman besar.
Kewujudan lanun dengan kapal dan armada yang kuat
yang belayar sepanjang pantai Virginia
pasti akan menjejaskan perdagangan,
yang kemudian akan menjejaskan koloni itu sendiri.
Leftenan Maynard.
Aku mencari seseorang.
Seseorang yang akan tercatat dalam sejarah…
sebagai penyelamat perdagangan Amerika.
Seseorang yang akan hapuskan Blackbeard.
Kau mahu jadi orang itu?
Saya mahu, tuan.
Maynard adalah antara leftenan paling lama dalam Tentera Laut Diraja.
Dia kelasi yang sangat berpengalaman.
Dia orang yang amat sesuai
untuk memburu Blackbeard
dan mengetuai serangan ke atasnya.
Kau cuma perlu buat satu benda.
Bawa kepala Blackbeard kepada aku.
Setelah Charles Vane melarikan diri ke laut,
Woodes Rogers mendarat di Nassau
sebagai gabenor rasmi baru.
Woodes Rogers mungkin rasa yakin dengan ketibaan rasminya.
Hornigold dan lanun-lanun lain berkumpul untuk menyambutnya.
Aku anggap kamu dah baca ini.
Jadi, aku akan ringkaskan.
Nassau kini di bawah pemerintahan kerajaan.
Sebagai utusannya,
pada dasarnya dan bagi mengelakkan keraguan,
akulah…
kerajaan.
Ketibaan Rogers semasa pengakhiran
tempat itu sebagai sarang lanun…
menandakan perubahannya kepada koloni yang lebih formal
dan membawa era baru.
Ingat ini.
Nassau akan ditadbir mengikut undang-undang Tuhan…
dan raja.
Daulat Tuanku!
Daulat Tuanku.
Benjamin Hornigold,
sedia berkhidmat.
Hornigold?
Hornigold.
Yalah.
Si bodoh yang lepaskan Vane si pembunuh itu
ke Caribbean.
Ya.
Orang Kristian perlu jadi pemaaf.
Sebagai seorang bertakwa,
aku sedia berikan peluang kepada orang berdosa
untuk menebus kesilapannya.
Begini caranya.
Guna kemahiran yang kau ada sebagai kapten.
Kumpulkan seramai yang boleh yang mahu bertaubat,
dan buru Charles Vane.
Kami memang saling tak menyukai.
Dia bahaya kepada kami semua.
Kepada kita semua!
Jadi, ya…
aku akan buru dia.
Demi kerajaan, tapi paling utama, demi keselamatan teman-teman aku.
Tak kisahlah kau bawa dia kepada aku atau humban dia ke laut.
Yang penting, tamatkan riwayat si bedebah itu
dan hapuskan dia.
Dia menjadi orang suruhan raja.
Dia menerima Rogers sebagai ketua.
Dia mula bekerja untuk Rogers sebagai pemburu lanun,
memburu bekas komradnya, dan membawa mereka ke muka pengadilan.
Hornigold memulakan pelayaran dari Nassau
untuk memburu Charles Vane.
Apa…
keputusan…
kamu…
semua…
sekarang?
Vane menyeksa orang sehabis-habisnya.
Walaupun dia tak rasa mereka ada harta,
jika ada kemungkinan mereka sembunyikan sesuatu, habislah.
Beritahu kapten apa yang kau tahu.
Aku akan kerat-kerat kamu semua
dan karamkan kapal ini!
Peluang terakhir!
Di mana permatanya?
Apa lelaki itu cakap?
Apa dia cakap?
Apa dia cakap tadi?
Cuba berkomplot ya?
Jangan sesekali berani khianati Charles Vane.
Kalau tak, kepala kau akan terpisah daripada badan.
Aku tak khianati kau, Charles.
Dia ada maklumat berguna.
Jadi…
di mana permata itu?
Bukan permata, Charles.
Ia lebih berharga.
Mereka tahu lokasi Blackbeard.
Kalau begitu, dia kena bersuara
dan beritahu aku…
mana aku boleh cari
bedebah itu.
OCRACOKE, CAROLINA UTARA
Minum!
Selepas Blackbeard menawan beberapa kapal Perancis,
dia dan orang-orangnya ke Pulau Ocrachoke,
yang terletak beberapa kilometer dari pantai Carolina Utara.
Ayuhlah, pemalas!
Minum!
Untuk orang Perancis!
Mereka adakan parti besar-besaran.
Mereka minum sepuas-puasnya.
Mereka menari dan menyanyi.
Tapi Blackbeard tahu hidup sebagai lanun
ada banyak kesan buruknya.
Ada kemungkinan besar Blackbeard menghidap Sifilis.
Tiada penawar untuk Sifilis
yang wujud ketika itu hinggalah sekitar tahun 1930.
Jika seseorang itu menghidapnya,
dia pastinya akan mati lambat-laun.
Aku rasa dah tiba masanya…
untuk kita tidur.
Aku rasa kau kena minum lagi.
Edward!
Hebat parti kau, kawan.
Boleh pula kau sampai ke sini.
Aku memang mencari kau.
Nassau sudah ditawan.
Di mana Benjamin?
Dia belot.
Dia khianati kita.
Dia jadi pemburu lanun.
Khianat?
Ya.
Aku nak beri kau peluang…
jadi lanun yang kuasai lautan dari Boston
ke Hispaniola.
Kau dan aku.
Saya rasa Blackbeard tahu masanya dah tiba.
Semua orang tahu namanya.
Semua orang kenal dia,
dan dia kena cari jalan agar tidak ke tali gantung.
Bekerjasama dengan penjenayah seperti Charles Vane bukan caranya.
Kau ambillah lautannya, Vane.
Cukuplah aku di darat.
Kau akan menyesal…
Edward Thatch.
Pertemuan di Ocracoke tidak berjalan seperti dirancang,
tapi Vane tidak mahu mengalah.
Vane arahkan serangan ke atas sebuah kapal dagang.
Kapal itu nampak besar
dan seperti membawa kargo berharga.
Walaupun kapal dagang biasanya ada meriam,
mereka jarang melawan balik.
Anak kapalnya tidak dibayar untuk lindungi kapal, cuma belayar.
Ia nampak berat!
Kapal dagang itu ialah kapal kerajaan Perancis.
Maknanya, di atas kapal itu bukan kelasi pedagang biasa.
Mereka pegawai terlatih.
Maknanya kapal itu nampak berat kerana meriam,
bukan kerana harta.
Celaka!
Tembakan meriam dilepaskan. Serangan itu menyebabkan kerosakan teruk.
Dia terus mengarahkan serangan dihentikan.
Patah balik!
Sudah terlambat!
Jika patah balik, habis kita dibedilnya.
Mari kita serang!
Patah balik! Aku tak nak mati!
Ayuh!
Anak kapalnya mahu sangat merompak,
mahu sangat teruskan perjalanan.
Mereka tak takut.
Kapten kata jangan. Ini menimbulkan persoalan dalam fikiran setiap anak kapal
sama ada dia cukup layak untuk jadi kapten mereka.
Keputusan Vane untuk berundur buat anak kapal berpecah.
Sesetengahnya menyokong dia, tapi majoritinya tidak.
Mereka kecewa serangan tak diteruskan.
- Anak kapal rasa arahan kau… - Kamu semua hutang nyawa dengan aku.
Sebaliknya, arahan kau hari ini membahayakan kapal dan semua orang.
Pengunduran itu langkah strategik.
Kadangkala lebih elok
melawan pada lain waktu.
Majoriti menyedari kepimpinan yang ada pada John Rackham,
yang merupakan jurumudi, dan orang kanan Vane.
Mereka benar-benar menentang keputusan Vane dalam isu ini.
Kami komited melawan.
Pengunduran itu bukan langkah strategik.
Kami nampak kau.
Ia langkah pengecut.
Kami minta kau undur diri.
Undur diri ya?
Aku nak tengok orang yang berani suruh aku undur diri.
Mereka desak dia undur diri. Apabila dia enggan, mereka mengundi.
Vane kalah undi itu dan Rackham ambil alih.
Jangan pergi.
Datang balik.
Jangan pergi! Aku kapten kamu!
Datang sini balik!
Datang balik!
Celaka!
Vane dahulunya ramai penyokong. Dia membawa inspirasi.
Mereka jadikan dia pemimpin.
Jadi, mestilah dia terkejut
apabila anak kapalnya bukan saja tidak setuju, malah membuangnya.
Charles Vane dibuang.
Pemerintahannya sebagai Raja Nassau
penuh kekejaman, pertumpahan darah, dan berakhir dengan pantas.
Datang balik!
Datang balik! Aku kapten kamu!
Di Nassau, Woodes Rogers mengembalikan undang-undang di pulau itu.
Lakukannya.
Bagi Anne Bonny, kekasihnya sudah kembali.
Tapi Calico Jack kini Kapten Jack.
Dia akhirnya mampu membeli kebebasan Anne.
Aku ada duitnya, Bonny.
Jack mahu buat perkara betul.
Dia dan Anne bercinta dan mahu bersama.
Jack sanggup buat apa saja untuk tunaikannya.
Jadi, dia tawarkan untuk beli Anne.
Banyak ini…
untuk gadis paling popular di Nassau?
Entah berapa lelaki yang sanggup bayar
untuk tiduri perempuan murahan cantik ini?
Bertuahnya aku.
Jadi bapa ayam kepada sundal yang suka kerjanya.
James Bonny ketika ini rasa begitu terhina
hinggakan dia berjumpa Woodes Rogers.
Dia kata isterinya cuba jadikannya lelaki dayus.
Bawa dia jumpa aku.
Dia mahu sesuatu dilakukan.
Jadi,
kau curang dengan lanun?
Bukan lanun.
Aku terima pengampunan.
Aku lelaki bebas.
Bebas untuk kahwini sundal ini?
Sihir apa dia guna pada kau?
Mungkin kita patut tengok sendiri.
Jangan!
Woodes Rogers putuskan untuk guna undang-undang yang jarang digunakan,
iaitu menyebat wanita
yang mencurangi atau cuba meninggalkan suaminya.
Hanya wanita yang dipersalahkan,
membuatkan mereka tiada maruah
serta merampas hak dan kebebasan mereka
membuat keputusan sendiri untuk menjalani hidup lebih baik.
Tidak.
Jika kita nak halau syaitan daripada…
sundal ini,
kau yang patut lakukannya.
Jangan.
Jangan!
Berhenti!
Sudah tiba masanya kau biar kami pergi.
Betul tak?
Bedebah!
Letak senjata.
Letak senjata!
Akhirnya, Anne Bonny berjaya jadi orang diingininya.
Iaitu lanun di lautan…
bersama-sama kekasihnya.
Ayuh kita selesaikan.
Legenda baru Caribbean ini
tidak akan berada di bawah kawalan lelaki lagi.
Buat pertama kalinya, dia anggap dirinya bebas.
Dia boleh berpakaian ikut kemahuannya.
Dia pakai pakaian lelaki.
Butang bajunya terbuka, mendedahkan buah dadanya…
membuktikan yang dia tak perlu endahkan persepsi masyarakat.
Seksualitinya bukan untuk
mendapatkan perkara yang diingini,
tapi dia menggunakan tubuh badannya untuk menunjukkan
dia bukan milik sesiapa dan tidak dikawal sesiapa.
Berhenti!
CAROLINA UTARA, NOVEMBER 1718
Leftenan Maynard dan anak kapal Britishnya
memulakan pelayaran
untuk memburu Blackbeard di pantai Carolina Utara.
Sebuah detasemen kelasi tentera laut
belayar ke tempat persembunyian Blackbeard
di muara caruk Pulau Ocracoke.
Di sana, mereka menemui Blackbeard dan orang-orangnya.
Kamu semua.
Kita dah jumpa dia!
CAROLINA UTARA CAROLINA SELATAN
OCRACOKE, NOVEMBER 1718
Di serokan cetek tersembunyi di Ocracoke,
Blackbeard mendapati dirinya dalam keadaan yang sangat terdedah.
Gabenor Eden…
dia khuatir Spotswood hantar sepasukan pembunuh upahan memburu kita.
Nampaknya para pengecut itu dah jumpa kita.
Kawasan itu sangat berbahaya dan boleh buat kapal terkandas.
Itulah yang berlaku.
Kapal Maynard terkena dasar laut dan terkandas.
Mereka macam ditimpa masalah.
Kita patut biarkan saja mereka.
Mereka takkan dapat ekori kita.
Atau kita hapuskan mereka.
Mari kita tamatkan rancangan Spotswood sekarang.
Mari kita lakukannya.
Blackbeard nekad nak tamatkan pertempuran ini.
Dia tahu dia tak dapat lari.
Persiapkan meriam!
Persiapkan bom tangan!
Kita akan bertempur!
Dia tahu itu satu-satunya cara. Dia perlu menang pertempuran itu.
Mereka guna bom tangan.
Ia bebola besi tuang
berisi letupan
yang menghasilkan serpihan apabila meletup,
sesuai untuk musuh di dek kapal.
Blackbeard orang pertama
yang menaiki sekoci Maynard dan menawannya.
Mereka nampak mayat berlumuran darah bergelimpangan di dek atas.
Blackbeard fikir pertempuran itu telah tamat.
Dia fikir pergelutannya dah berakhir,
dan kini dia cuma perlu buang mayat.
Pergi ke belakang.
- Kapten? - Bukan!
Jaga-jaga.
Maynard bijak
dalam mengatur langkah
untuk bertembung dengan musuhnya.
Dia menggunakan unsur kejutan untuk mendapatkan kelebihan.
Perkenalkan diri kau!
Kau tak kenal aku?
Akulah jelmaan syaitan.
Lelaki jambang berapi.
Sudah terlambat untuk Blackbeard…
tapi belum terlambat untuk balas dendam.
Black Caesar pergi ke dek bawah tempat tersimpannya serbuk letupan,
dan dengan arahan kaptennya,
dia meletupkan kapal itu.
Black Caesar tidak dapat lari.
Ia misi berani mati.
Saya rasa kematian Blackbeard merupakan penamat simbolik
bagi Zaman Keemasan Lanun.
Tiada contoh lebih baik
yang imej dan penampilannya melambangkan
semangat lanun yang kita fahami
selain Blackbeard.
Maynard potong kepala Blackbeard
dan ikatkannya pada jongor kapalnya,
untuk memberitahu kepada semua
yang Blackbeard dah tewas,
Blackbeard sudah tiada, dan dialah orang yang membunuhnya.
Dia mahu ia jadi pengajaran kepada sesiapa
yang ingin ikuti jejak langkahnya
bahawa takdir yang sama menanti.
PORT ROYAL, 29 MAC 1721
Ketika berakhirnya Zaman Keemasan Lanun,
bagaimana pula kisah watak hebat kita yang lain?
Charles Vane ditangkap,
dan di hadapan khalayak Port Royal,
dia dihukum mati.
Pada hari hukumannya,
begitu ramai orang hadir di jalanan
untuk melihat lanun terkenal ini
dijatuhi hukuman.
Tapi Vane melawan hingga akhirnya.
Pergi jahanam raja tak guna kamu!
Serta bedebah kaya yang memperalatkan orang miskin.
Tarik!
Paulsgrave Williams,
yang semakin resah,
menuju ke pantai timur Afrika.
Henry Jennings,
dia bersara sebagai pemilik ladang yang kaya di Bermuda.
Musuh lamanya,
pengasas Nassau, Benjamin Hornigold,
dikatakan telah menjadi privatir semula.
Namun dia menghilang,
mungkin berkongsi nasib yang sama dengan "Black Sam" Bellamy,
terkubur di laut.
Bagi Anne Bonny dan Jack Rackham pula,
pengakhiran mereka
penuh pahit manis.
Jika kau tak lawan macam jantan,
kau patut mati macam anjing.
Celaka!
Jack gagal mempertahankan Anne dan cuba bersembunyi.
Kedua-duanya ditangkap pihak British dan dijatuhi hukuman mati.
Tapi Anne dilepaskan apabila dia memberitahu dia mengandung.
Ada orang kata Bonny menetap di Carolina Utara,
dan sempat melihat penubuhan republik baru,
sebuah negara baru
bebas daripada Kerajaan British…
Amerika Syarikat.
Terjemahan sari kata oleh Syahmi Sapperi